Likumprojekts

**Par vidēja termiņa budžeta ietvaru 2016., 2017. un 2018.gadam**

**1.pants.** Ar gadskārtējā valsts budžeta likuma projekta sagatavošanu, vidēja termiņa budžeta ietvara likuma projekta sagatavošanu, ar valsts budžetu saistīto lēmumu pieņemšanu un rīcību tiek īstenoti [Fiskālās disciplīnas likumā](http://likumi.lv/ta/id/254896-fiskalas-disciplinas-likums) noteiktie fiskālās politikas principi un šādi vidēja termiņa budžeta politikas prioritārie attīstības virzieni:

1. valsts aizsardzības spēju palielināšana, kāpinot valsts aizsardzības finansējumu pret iekšzemes kopproduktu līdz 2 procentiem 2018.gadā;
2. ilgtspējīgas un sabalansētas valsts ekonomiskās attīstības veicināšana, valsts budžeta iespēju robežās primāri nodrošinot finansējuma pieaugumu aizsardzībai, iekšējai drošībai, veselībai un izglītībai;
3. iedzīvotāju ienākumu nevienlīdzības mazināšana, pakāpeniski palielinot minimālo algu un ieviešot progresīvo iedzīvotāju ienākumu nodokļa neapliekamo minimumu;
4. nodokļu ieņēmumu apjoma pret IKP pakāpeniska palielināšana līdz 1/3 no IKP, pamatā uzlabojot nodokļu iekasējamību.

**2.pants.** Šā likuma sagatavošanā izmantota IKP prognoze 2010.gada salīdzināmajās cenās 2016.gadam 22 432 600 000 *euro* apmērā, 2017.gadam 23 242 400 000 *euro* apmērā un 2018.gadam 24 074 600 000 *euro* apmērā. Šā likuma sagatavošanā izmantota IKP prognoze faktiskajās cenās 2016.gadam 26 126 500 000 *euro* apmērā, 2017.gadam 27 750 200 000 *euro* apmērā un 2018.gadam 29 476 700 000 *euro* apmērā.

**3.pants.** Šā likuma sagatavošanā izmantota potenciālā IKP prognoze 2010.gada salīdzināmajās cenās 2016.gadam 22 511 700 000 *euro* apmērā, 2017.gadam 23 257 100 000 *euro* apmērā un 2018.gadam 24 068 100 000 *euro* apmērā. Šā likuma sagatavošanā izmantota potenciālā IKP pieauguma tempa prognoze 2016.gadam 3,1 procents, 2017.gadam 3,3 procenti, 2018.gadam 3,5 procenti, 2019.gadam 3,6 procenti un 2020.gadam 3,7 procenti.

**4.pants.** Vispārējās valdības budžeta strukturālās bilances mērķis atbilstoši Eiropas Kontu sistēmas metodoloģijai, kas noteikta saskaņā ar Eiropas Parlamenta un Padomes Regulu Nr. 549/2013 par Eiropas nacionālo un reģionālo kontu sistēmu Eiropas Savienībā (turpmāk — Eiropas nacionālo un reģionālo kontu sistēma Eiropas Savienībā), 2016.gadā ir -0,9 procents no IKP, 2017.gadā -1,0 procents no IKP un 2018.gadā -0,8 procenti no IKP.

**5.pants.**Vispārējās valdības budžeta bilance, atbilstoši Eiropas nacionālo un reģionālo kontu sistēmai Eiropas Savienībā 2016.gadā ir -1,0 procents no IKP, 2017.gadā -1,0 procenti no IKP un 2018.gadā -0,8 procenti no IKP.

**6.pants.** Noteikt valsts budžeta finansiālās bilances apjomu un maksimāli pieļaujamo valsts budžeta izdevumu kopapjomu 2016., [2017.](http://likumi.lv/doc.php?id=262267#piel2015) un [2018.](http://likumi.lv/doc.php?id=262267#piel2016)gadam saskaņā ar [1.pielikumu](http://likumi.lv/doc.php?id=262267#piel1).

**7.pants.** Noteikt valsts budžeta ieņēmumu prognozes 2016., [2017.](http://likumi.lv/doc.php?id=262267#piel2015)un [2018.](http://likumi.lv/doc.php?id=262267#piel2016)gadam saskaņā ar 1.un 2.pielikumu.

**8.pants.** Noteikt izlīdzinātos izdevumus 2016. gadā 926 650 473 *euro*, tajā skaitā Eiropas Savienības struktūrfondu un Kohēzijas fonda izlīdzinātos izdevumus 357 724 736 *euro* un kopējās lauksaimniecības politikas un kopējās zivsaimniecības politikas izlīdzinātos izdevumus 568 925 737*euro*.

**9.pants.** Noteikt izlīdzinātos izdevumus 2017.gadā 1 461 467 502 *euro*, tajā skaitā Eiropas Savienības struktūrfondu un Kohēzijas fonda izlīdzinātos izdevumus 722 009 327*euro*, kopējās lauksaimniecības politikas un kopējās zivsaimniecības politikas izlīdzinātos izdevumus 446 056 876 *euro* un valsts parāda apkalpošanas izlīdzinātos izdevumus 293 401 299 *euro*.

**10.pants.** Noteikt izlīdzinātos izdevumus 2018. gadā 1 539 777 771 *euro*, tajā skaitā Eiropas Savienības struktūrfondu un Kohēzijas fonda izlīdzinātos izdevumus 787 573 591 *euro*, kopējās lauksaimniecības politikas un kopējās zivsaimniecības politikas izlīdzinātos izdevumus 466 802 881 *euro* un valsts parāda apkalpošanas izlīdzinātos izdevumus 285 401 299 *euro*.

**10.pants.** Noteikt, ka fiskālā nodrošinājuma rezerve 2016. gadā netiek veidota.

**11.pants.** Noteikt, ka fiskālā nodrošinājuma rezerve 2017. gadam ir 0,1 procents no IKP.

**12.pants.** Noteikt, ka fiskālā nodrošinājuma rezerve 2018. gadam ir 0,1 procents no IKP.

**13.pants.** Noteikt koriģētos maksimāli pieļaujamos valsts budžeta izdevumus 2016.gadā 6 727 857 685 *euro*, 2017.gadā 6 775 684603 *euro* un 2018.gadā 7 201 576 190 *euro*.

**14.pants.** Noteikt maksimāli pieļaujamo valsts budžeta kopējo izdevumu apjomu katrai ministrijai un citai centrālajai valsts iestādei 2016., [2017.](http://likumi.lv/doc.php?id=262267#piel2015)un [2018.](http://likumi.lv/doc.php?id=262267#piel2016) gadam saskaņā ar 3. pielikumu.

**15.pants.** Noteikt, ka iedzīvotāju ienākuma nodokļa ieņēmumu sadalījums starp pašvaldību budžetiem un valsts budžetu 2016., [2017.](http://likumi.lv/doc.php?id=262267#piel2015)un [2018.](http://likumi.lv/doc.php?id=262267#piel2016) gadā ir attiecīgi 80 procenti un 20 procenti.

**16.pants.** Ikgadējais pašvaldību kopējais aizņēmumu pieļaujamais palielinājums vidējā termiņā 2016., 2017. un 2018.gadam tiek noteikts 118 miljoni *euro*.

**17.pants.** Personām, kurām laikā no 2010.gada 1.janvāra līdz 2015.gada 31.decembrim saskaņā ar likumu "Par valsts pensijām" piešķirtas vai pārrēķinātas vecuma, izdienas vai apgādnieka zaudējuma pensijas, tās pārskata atbilstoši likuma "Par valsts pensijām" 12.panta ceturtās daļas un pārejas noteikumu 65.punkta 3.un 4.apakšpunkta noteikumiem ar 2016.gada 1.janvāri - 2010.gadā piešķirtās vai pārrēķinātās pensijas, ar 2017.gada 1.janvāri - 2011.gadā piešķirtās vai pārrēķinātās pensijas, ar 2018.gada 1.janvāri - 2012., 2013., 2014. un 2015.gadā piešķirtās vai pārrēķinātās pensijas.

**18.pants.** Noteikt, ka valsts budžeta ikgadējā dotācija Ekonomikas ministrijas budžeta apakšprogrammā 29.02.00 “Elektroenerģijas lietotāju atbalsts” obligātā iepirkuma komponentes saglabāšanai 26,79 EUR/MWh apmērā plānota 2016.gadā – 59 693 445 *euro*, 2017.gadā – 84 550 027 *euro* (tai skaitā 19 897 815 *euro* obligātā iepirkuma komponentes saglabāšanai līdz 2017.gada 31.martam), 2018.gadā – 96 892 692 *euro* (tai skaitā 20 384 071 *euro* obligātā iepirkuma komponentes saglabāšanai līdz 2018.gada 31.martam).

**19.pants.**Noteikt, ka valsts akciju sabiedrība “Latvenergo” ieskaita valsts pamatbudžeta ieņēmumos maksājumu par valsts kapitāla izmantošanu (ieņēmumus no dividendēm) 2016. gadā (par 2015. pārskata gadu) - 77 413 486 *euro*, 2017.gadā (par 2016. gada pārskata gadu) - 102 759 955 *euro*, 2018.gadā (par 2017.gada pārskata gadu) - 111 452 620 *euro* apmērā. Ja valsts akciju sabiedrības "Latvenergo" peļņa ir mazāka par plānoto, valsts budžeta ieņēmumu nodrošināšanai elektroenerģijas lietotāju atbalstam paaugstināt subsidētās elektroenerģijas nodokļa likmi apliekamajiem ienākumiem no obligātā iepirkuma ietvaros pārdotās elektroenerģijas, kas iegūta no fosilajiem energoresursiem, vai garantētās maksas par uzstādīto elektrisko jaudu koģenerācijas iekārtām.

**20.pants.** Noteikt, ka Ekonomikas ministrijas budžeta apakšprogrammas 29.02.00 “Elektroenerģijas lietotāju atbalsts” izdevumu segšanai no valsts akciju sabiedrības “Latvenergo” ikgadējām dividendēm tiek novirzīti resursi: 2016.gadā – 23 665 609 *euro*, 2017.gadā – 48 009 955 *euro*, 2018.gadā –60 352 620 *euro* apmērā.

**21.pants.** Noteikt, ka minimālo dividendēs izmaksājamo peļņas daļu par 2015., 2016. un 2017.gada pārskata gadu valsts izšķirošajā ietekmē esošām kapitālsabiedrībām (tajā skaitā netiešā izšķirošajā ietekmē esošām kapitālsabiedrībām) nosaka un aprēķina 50 procentu apmērā, bet kapitālsabiedrībām, kurās visas kapitāla daļas tieši vai pastarpināti pieder valstij, 2016. gadā (par 2015. gada pārskata gadu) nosaka un aprēķina 90 procentu apmērā, 2017. gadā (par 2016. gada pārskata gadu) - 75 procentu apmērā un 2018. gadā (par 2017. gada pārskata gadu) – 70 procentu apmērā no attiecīgās kapitālsabiedrības tīrās peļņas, ja valsts budžeta likumā kārtējam gadam nav noteikts citādi. Ministru kabineta noteiktajā kārtībā var tikt pieņemts lēmums par atšķirīgu dividendēs izmaksājamo minimālo peļņas daļu.

**22.pants.** Ja no uzņemtajām virssaistībām 2014.-2020.gadu plānošanas perioda Eiropas Savienības fondu integrēto teritoriālo investīciju speciālo atbalsta mērķu ietvaros rodas negatīva ietekme uz vispārējās valdības budžeta bilanci, tā tiek kompensēta pēc 2018.gada vidusposma izvērtējama, veicot Eiropas Savienības fondu finansējuma pārdales starp specifiskiem atbalsta mērķiem darbības programmā “Izaugsme un nodarbinātība”.

Likums stājas spēkā 2016. gada 1. janvārī.

Finanšu ministrs J.Reirs

28.09.2015. 11:22

1069

L.Ozoliņa

67083823, liga.ozolina@fm.gov.lv